CELEX: 32016D0446
Language: hu
Date: 2016-03-23 00:00:00
Title: A Tanács (KKBP) 2016/446 határozata (2016. március 23.) az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP tanácsi határozat módosításáról és meghosszabbításáról

24.3.2016   
               
               
                  HU
               
               
                  Az Európai Unió Hivatalos Lapja
               
               
                  L 78/74
               
            A TANÁCS (KKBP) 2016/446 HATÁROZATA
      (2016. március 23.)
      az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP tanácsi határozat módosításáról és meghosszabbításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
      tekintettel az Unió külügyi és biztonságpolitikai főképviselőjének javaslatára,
      mivel:
      
                  (1)
               
               
                  A Tanács 2013. január 17-én elfogadta az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozatot (1).
               
            
                  (2)
               
               
                  A Tanács 2013. február 18-án elfogadta az EUTM Mali elindításáról szóló 2013/87/KKBP határozatot (2).
               
            
                  (3)
               
               
                  A Politikai és Biztonsági Bizottság stratégiai felülvizsgálatot követően azt javasolta, hogy az EUTM Mali megbízatását igazítsák ki és két évvel, 2018. május 18-ig hosszabbítsák meg.
               
            
                  (4)
               
               
                  Meg kell határozni továbbá az EUTM Malival kapcsolatos kiadások fedezésére szánt pénzügyi referenciaösszeget a 2016. május 19-től2018. május 18-ig terjedő időszakra.
               
            
                  (5)
               
               
                  A 2013/34/KKBP határozatot ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      A 2013/34/KKBP tanácsi határozat a következőképpen módosul:
      
                  1.
               
               
                  A 1. cikk (1) és (2) bekezdése helyébe a következő szöveg lép:
                  „(1)   Az Unió katonai kiképző missziót folytat Maliban (a továbbiakban: EUTM Mali) annak érdekében, hogy a legitim polgári hatóságok felügyelete alatt működő mali fegyveres erők számára katonai és kiképzési tanácsadást biztosítson, így járulva hozzá a fegyveres erők katonai képességének helyreállításához, amely lehetővé teszi részvételüket Mali területi integritásának helyreállítását és a terrorista csoportok általi fenyegetettség csökkentését célzó harci műveletekben. Az EUTM Mali nem vesz részt harci műveletekben. Fellépése a Niger folyó kanyarodásáig – beleértve Gao és Timbuktu településeket – terjed ki.
                  (2)   Az EUTM Mali célja, hogy az alábbiak biztosítása révén megfeleljen a mali fegyveres erők műveleti igényeinek:
                  
                              a)
                           
                           
                              képzési támogatás a mali fegyveres erők számára;
                           
                        
                              b)
                           
                           
                              képzés és tanácsadás a vezetés és irányítás, a logisztikai lánc és az emberi erőforrások területén, továbbá nemzetközi humanitárius jogi, civilek védelmére vonatkozó és emberi jogi képzés;
                           
                        
                              c)
                           
                           
                              Mali kérésére és a MINUSMA-val együttműködve – képzések nyújtásával – hozzájárulás a békemegállapodás keretében folyó lefegyverzés, leszerelés és reintegráció folyamatához az inkluzív mali fegyveres erők helyreállításának megkönnyítése érdekében;
                           
                        
                              d)
                           
                           
                              a Száhil öv G5 országok folyamatának támogatása – az EUTM Mali által a mali fegyveres erők támogatását célzó tevékenységek keretében – a Száhil öv G5 országok nemzeti fegyveres erőivel folyó koordináció és interoperabilitás növelésének elősegítése által.”;
                           
                        
            
                  2.
               
               
                  A 10. cikk (2) bekezdésének helyébe a következő szöveg lép:
                  „(2)   Az EUTM Mali közös költségeinek fedezésére szolgáló pénzügyi referenciaösszeg a 2016. május 19-től2018. május 18-ig terjedő időszakra 33 400 000 EUR. A referenciaösszegnek a (KKBP) 2015/528 tanácsi határozat (*) 25. cikke (1) bekezdésében említett százalékos aránya 60 % és a határozat 34. cikke (3) bekezdésében említett kötelezettségvállalás százalékos aránya 10 %.;
                  
                     (*)  A Tanács 2015/528/KKB határozata (2015. március 27.) az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (Athena) létrehozásáról és a 2011/871/KKBP határozat hatályon kívül helyezéséről (HL L 84., 2015.3.28., 39. o.).”"
						
               
            
                  3.
               
               
                  A 12. cikk (2) bekezdésének helyébe a következő szöveg lép:
                  „(2)   Az EUTM Mali megbízatása 2018. május 18-án ér véget.”.
               
            2. cikk
      Ez a határozat az elfogadásának napján lép hatályba.
      
         Kelt Brüsszelben, 2016. március 23-án.
         
            
               a Tanács részéről
            
            
               az elnök
            
            A.G. KOENDERS
         
      
      
         (1)  A Tanács 2013/34/KKBP határozata (2013. január 17.) az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) (HL L 14., 2013.1.18., 19. o.).
      
         (2)  A Tanács 2013/87/KKBP határozata (2013. február 18.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) elindításáról (HL L 46., 2013.2.19., 27. o.).